CFL 3000 / Serie 13 SNCB
D'CFL-Lokomotiven aus der Serie 3000 sinn Elektrolocken déi bei der lëtzebuergescher Eisebunnsgesellschaft CFL ënner den Nummeren 3001 - 3020 immatrikuléiert sinn.
Vun 80 Maschinnen déi vun der CFL an der SNCB zesumme bei Alstom kaaft goufen, sinn der 60 un déi belsch Eisebunnsgesellschaft an 20 op Lëtzebuerg geliwwert ginn. Zu Lëtzebuerg sinn der nach 18 am Déngscht. D'Lokomotiv mat der Nummer 3001 gouf ausgemustert, an d'Lokomotiv 3012 gouf verschrott.

Allgemenges 
 D'Serien CFL3000 an SNCB13 si baugläich a kënnen dofir ouni Problemer an "UM" (Unité Multiple) gefuer ginn.

Asaz beim CFL 
 Am Fret-Service SIBELIT lafen dës Lokomotiven zesumme mat de belschen, baugläiche Lokomotiven aus der Serie 13 vun der SNCB an de BB 36000 vun der SNCF. Speziellen Ekipement erlaabt et bis Saint-Louis ze fueren.
 Am Persouneverkéier lafen déi Lokomotiven op der CFL-Linn 5 Lëtzebuerg-Klengbetten-Arel, op der InterRegio-Streck M Lëtzebuerg-Léck-Liers, an op der IC J Streck Lëtzebuerg-Bréissel.
 Onreegelméisseg lafe se op de CFL Linnen 1, 6 a 7.
 Ausserdeem gëtt de Lëtzebuerg-Blankenberge-Express vun enger Serie 3000 gezunn.
 Si kënne vun den CFL-Dosto Steierween aus gesteiert ginn.

Bestand bei der CFL

Asaz bei der SNCB 

D'Maschinnen 1301-1340 sinn exklusiv am Giddertransport aktiv a lafen am Pool vun der Sibelit. D'Maschinne mat den Nummeren 1341-1360 lafen haaptsächlech am Persounentraffic. 
 Am Persouneverkéier op den InterCitylinnen A,O a J, op P Zich an um InterRegio m an InterRegio s.
 Si kënne vu Steierwee vun den Typpen M6 BDx an I11 BDx aus gefuer ginn.

Um Spaweck 
 CFL 3000 op der CFL-Websäit
 D'Serie CFL 3000 op rail.lu
 D'Serie CFL 3000 op der Websäit vu Spoorgroep Luxemburg 
 D'Serie CFL 3000 op der Websäit vun hellertal.startbilder.de

3000
Lokomotive fir 25kV 50Hz
Lokomotive fir 3000V
Lokomotive fir 1500V